Crkva svetog Đorđa, Kneževo
Crkva svetog Đorđa je srpska pravoslavna crkva u Kneževu u Baranji (Hrvatska) koja pripada Popovačkoj parohiji Eparhije osječkopoljske i baranjske. Naziva se još: Crkva svetog Georgija / Hram svetog Georgija ili Crkva (hram) svetog velikomučenika Georgija.

Ime 
Kao zadužbina kraljevske porodice Karađorđević, crkva je posvećena svetom Georgiju, odn. svetom Đorđu. Zato se ta dva imena pojavljuju i u imenu crkve. Baranjski pravoslavci, međutim, tog sveca obično zovu sveti Đurađ pa i njegov spomen-dan - koji pada na 6. maj - nazivaju Đurđevo, koje je mnogima od njih i krsna slava.

Historijat 
Crkva je izgrađena odlukom kralja Aleksandra Karađorđevića 1929. godine u neovizantijskom stilu. U hramu se nalaze dva trona, za kralja i kraljicu, koji su izrađeni od orahovine i ukrašeni duborezom. Hram je sedamdesetih godina XX. stoljeća vraćem Srpskoj pravoslavnoj crkvi. Tih godina slikar Ivan Bens oslikao je ikone na ikonostasu, što je bila i prva dorada od izgradnje toga vjerskog objekta. 

Godine 2019. započela je obnova crkve, za koju su značajna sredstva izdvojili Općina Popovac te druge institucije i pojedinci.

Izvori i vanjske veze 

 Srđan Sekulić: "Crkve u Veri, Kneževu, Marincima i Opatovcu". srbi.hr - Vukovar, 23. III. 2018.
 Zoran Popović: "Slava u Kneževu". portalnovosti.com – Zagreb, 22. X. 2019.
 Zoran Popović: "Proslavljen zavetni dan i 90 godina hrama zadužbine Aleksandra I Karađorđevića". radio-banska-kosa.hr - Beli Manastir, 2. XII. 2019.
 Jadranka Jaćimović-Ivan. "Zadužbina kralja Aleksandra Karađorđevića u Kneževu"''. srbi.hr – Vukovar, 3. XII. 2019.

Religija u Baranji
Općina Popovac
Pravoslavne crkve u Hrvatskoj
Crkve Srpske pravoslavne crkve
Crkve Eparhije osječkopoljske i baranjske